ZAPISNIK 
18. sjednice Vijeća Mjesnog odbora Lipnica,
održane u subotu, 26. studenoga 2022. godine
 s početkom u 18,00 sati.

Nazočni članovi Vijeća: Hrvoje Azinović, Tomislav Kovačić, Dinko Kovačić, Ivan Kovačić i Goran Pavičić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Ivan Kovačić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 18. sjednicu Vijeća. Predlaže da se prije utvrđivanja dnevnog reda usvoji zapisnik 17. sjednice. Bez rasprave, jednoglasno (5 “za”), Vijeće prihvaća tekst zapisnika 17. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo

DNEVNI RED:

[bookmark: _Hlk523472998]1. Prijedlog zaključka o potrebi postave table s nazivom naselja Lipnica
2. Pitanja, prijedlozi i obavijesti

/ Prelazi se na rad po dnevnom redu. /

Ad 1) Prijedlog zaključka o potrebi postave table s nazivom naselja Lipnica

Ivan Kovačić obrazlaže Prijedlog zaključka. S obzirom na to da nema rasprave, Ivan Kovačić daje na glasovanje Prijedlog zaključka.
Vijeće je jednoglasno (5 „za“) donijelo


ZAKLJUČAK
o potrebi postave table s nazivom naselja Lipnica

1. Vijeće Mjesnog odbora Lipnica raspravljalo je o prijedlozima građana za postavom tabli s nazivom naselja Lipnica u ulici Mrzlo polje i Sirkovina s ciljem lakšeg snalaženja građana u prostoru.

2. Vijeće Mjesnog odbora Lipnica predlaže postavu table s nazivom naselja Lipnica na križanju Lipničke ceste i ulice Mrzlo polje te na križanju ulice Sirkovina i Havidićke ceste.

3. Ovaj se zaključak dostavlja Vijeću Gradske četvrti Brezovica na dalje postupanje. 

Ad 2) Pitanja, prijedlozi i obavijesti

Ivan Kovačić informirao je članove Vijeća o prikupljanju suglasnosti za gradnju nogostupa na Lipničkoj cesti.
[bookmark: _GoBack]Daljnje rasprave nije bilo, te je Vijeće završilo s radom u 18,30 sati.

Zapisnik sastavio: 							     
Petar Vukelić

KLASA: 024-08/22-003/2404
URBROJ: 251-13-11-8/002-22-2
Lipnica, 26. studenoga 2022.                                                         Predsjednik Vijeća
                                                                                                   Mjesnog odbora Lipnica
         
Ivan Kovačić
